זעמן זיתני

זעמן זיתני (שם מדעי: Platyceps collaris, שם נרדף Platyceps rubriceps) הוא נחש השייך למשפחת הזעמנים. נקרא זיתני בגלל צבעו החום-ירוק (כמו עץ הזית).

נחש לא ארסי שאינו מסוכן לאדם.

יכול להגיע עד לאורך של 150 סנטימטרים, אך בארץ הוא מגיע לאורך של 100 סנטימטרים. הזעמן הזיתני דק מאוד לעומת הזעמנים האחרים בארץ ישראל.

ניזון בעיקר מלטאות וגם מחסרי חוליות (בעיקר עקרבים), חרגולים, פרפרים.

הזעמן הזיתני הוא נחש מטיל ביצים, הנקבה מטילה 5-3 ביצים (אך במקרים נדירים אפילו יותר מעשר).

התגוננות
כאשר הנחש מרגיש מותקף ומאוים, הוא פולט נוזל לבן ומסריח מפתח הביב שלו, ואף מרבה לנשוך, אך נשיכה זו אינה מסוכנת, ולא חודר ארס אל תוך גוף האדם.

קריאה נוספת 
 אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. , עמודים: 157-159

קישורים חיצוניים

 זעמן זיתני, עמותת מן השדה

הערות שוליים 

טקסונים שתוארו בידי יוהנס פטר מילר
זעמניים
ארץ ישראל: נחשים שאינם ארסיים
קפריסין: זוחלים
בעלי חיים שתוארו ב-1878